एडजस्टेबल सस्पेंशन और BS6 इंजन के साथ तीन ABS राइडिंग मोड का दावा, कीमत ₹1.50 लाख
2023 Hero XPulse 200 4V launched at ₹1.43 lakh, gets adjustable suspension, हीरो XPluse 200 4V 2023 एडिशन एडवेंचर बाइक लॉन्च
हीरो मोटोकोर्प ने भारत में 'Hero XPluse 200 4V 2023 एडिशन' बाइक को लॉन्च कर दिया है। कंपनी ने इस एडवेंचर बाइक में BS6 फेज 2 नॉर्म्स के अनुसार अपडेटेड इंजन दिया है।
बाइक को दो वैरिएंट में पेश किया गया है। बेस वैरिएंट की कीमत 1.43 लाख रुपए और प्रो वैरिएंट की कीमत 1.50 लाख रुपए रखी गई है। दोनों की कीमतें दिल्ली एक्स शोरूम की हैं।
Hero XPluse 200 4V 2023 : कलर
न्यू XPluse 200 4V में बोल्ड ग्राफिक्स और डुअल-टोन कलर दिए गए हैं। बेस वैरिएंट में मैट नेक्सस ब्लू, टेक्नो ब्लू और ब्लैक स्पोर्ट्स रेड कलर ऑप्शन मिलते हैं। जबकि प्रो वैरिएंट सिंगल कलर ऑप्शन प्रो व्हाइट के साथ आती है, जिसमें रैली एडिशन ग्राफिक्स दिए गए हैं।
Hero XPluse 200 4V 2023 : डिजाइन
कंपनी की ऑफिशियल वेबसाइट के अनुसार, Hero XPluse 200 4V 2023 एडिशन बाइक में नया 60mm लंबा रैली-स्टाइल विंडशील्ड और LED DRLs के साथ एक क्लास-डी LED प्रोजेक्टर हेडलैंप दिया गया है। इसके साथ बाइक में अपडेटेड लगेज प्लेट, हैंडगार्ड और USB चार्जिंग पोर्ट दिया गया है।
Hero XPluse 200 4V 2023 : इंजन और पॉवर
Hero XPluse 200 4V 2023 एडिशन बाइक में 200cc का वाल्व ऑयल-कूल्ड BS6 4V इंजन दिया गया है, जिसे 5-स्पीड गियरबॉक्स के साथ ट्यून किया गया है। यह इंजन 8000 rpm पर 18.8 bhp का मैक्सिमम पॉवर और 6500 rpm पर 17.35 Nm पीक टार्क जनरेट करती है।
Hero XPluse 200 4V 2023: ABS राइडिंग मोड
बाइक में तीन नए ABS राइडिंग मोड ऐड किए गए हैं, जिसमें रोड, ऑफ रोड और रैली मोड शामिल है। रोड मोड को ड्राय रोड के लिए ट्यून किया गया है। ऑफ रोड मोड में ABS की पॉवर कम हो जाती है, जिसकी मदद से रेत, बजरी और पहाड़ी क्षेत्रों वाली सड़कों पर बेहतर तरीके से बाइक चलाई जा सकती है। वहीं रैली मोड में ABS पूरी तरह से बंद हो जाता है। खास बात यह है कि इसमें केवल सिंगल-चैनल ABS मोड दिया गया है।
प्रो वैरिएंट में मिलेगा फुली एडजस्टेबल सस्पेंशन
Hero XPluse 200 4V PRO वैरिएंट के फ्रंट 250 mm और रियर में 220 mm का फुली एडजस्टेबल सस्पेंशन दिया गया है। नए सस्पेंशन सेटअप की वजह से इसमें 270 mm ग्राउंड क्लीयरेंस और 850 mm ऊंची सीट मिलती है। इसके साथ ही, इसमें एक्सटेंडेड गियर लीवर और हैंडलबार राइजर दिए गए हैं।
